ગેજેટ ડેસ્કઃ HTC કંપનીએ જર્મનીના બર્લિન શહેર ખાતે યોજાયેલી IFA 2018 ઇવેન્ટમાં પોતાનો નવો મિડરેન્જ સ્માર્ટફોન HTC U12 Life લોન્ચ કર્યો છે. એચટીસી યુ12 લાઇફ કંપનીના હાલના ફ્લેગશિપ સ્માર્ટફોન HTC U12 Plusનું લાઇટ વર્ઝન છે. HTC U12 Lifeમાં 6 ઇંચની ફુલ એચડી પ્લસ ડિસ્પ્લે મળશે, પરંતુ કંપનીએ આ સ્માર્ટફોનમાં નૉચ ડિસ્પ્લે લેવાનું ટાળ્યું છે. જો કે, આ સ્માર્ટફોનમાં બોટમ અને ટોપ બેઝલ્સને શક્ય નાની કરવામાં આવી છે. આ સ્માર્ટફોન 4K વીડિયો રેકોર્ડિંગ ક્ષમતા ધરાવે છે. HTC U12 Life અત્યંત નવી ડ્યુઅલ ટોન લિક્વીડ સરફેસ ધરાવે છે. પહેલીવાર આ પ્રકારની ડિઝાઇન કોઇ સ્માર્ટફોનમાં યૂઝ કરવામાં આવી છે.